
« helyi termékek - oktatds » gasztronémia -
« turisztika « élmények « programok -




 MEGHÍVÓ     

A Stílusos Vidéki Éttermiség Egyesület szeretettel meghívja a Natura Észak-Kelet régió programsorozat konferenciájára.
„Fenntartható vidék – helyi értékek, új lehetőségek” 
Időpont: 2026. szeptember 12. szombat 

Helyszín: Esterházy Kastély, Főúri épület, földszinti rendezvényterem


      2890 Tata, Hősök tere 9/A 
PROGRAM 
9:30 Regisztráció
10:00 Köszöntő

Ruprecht László a Stílusos Vidéki Éttermiség elnöke és Kerekesné dr. Mayer Ágnes a Natura Észak-Kelet projektmenedzsere
10:05 Natura Észak-Kelet Séfexpedíció – amikor a gasztronómia összeköt egy régiót Előadók: Ruprecht László- Stílusos Vidéki Éttermiség elnöke és John Higgins- világszerte elismert séf, kulináris oktató, a kanadai konyha nagykövete. 
Élménybeszámoló a Natura Észak-Kelet Séfexpedícióról: találkozások termelőkkel, helyi alapanyagokkal és gasztronómiai értékekkel. Hogyan látja egy séf a régiót, és hogyan válhat egy szakmai expedíció a helyi termékek, a regionális identitás és a gasztroturizmus fejlesztésének eszközévé?

10:30 Nyitott Porta Napok Szatmár-Beregben tapasztalatok, élménybeszámoló
Előadó: Pótor Melinda, Minden, ami Szatmár-Bereg Egyesület elnöke

11:00 Források a jövőhöz – pályázati és fejlesztési lehetőségek
Előadó: Goodwill Consulting
Aktuális és várható pályázati lehetőségek a vendéglátás, turizmus, élelmiszer-előállítás vidéki vállalkozások számára.

11:30 Fenntartható gasztroturizmus – amikor az ízek utazásra hívnak
Visit Hungary Turizmus a fenntarthatóság jegyében- kerekasztal beszélgetés
Hogyan válhat egy étterem, termelői porta, borászat vagy különleges helyi alapanyag önálló utazási motivációvá? A gasztronómiai élmény ma már nem csupán része az utazásnak, hanem maga is úti céllá válhat. 
12:00 Ebéd - Regionális termelők termékeiből. Kötetlen beszélgetés a termelőkkel.

13:00 Terroir határok nélkül – Helyi értékek, nemzetközi inspirációk a gasztroturizmusban
Előadók: Maike Oestreich – Svájc, Sándor Tamás – Bükk
Nemzetközi és hazai jó gyakorlatok arról, hogyan válhat a helyi tej- és sajtkultúra, a hagyományos tudás és a termőhely sajátossága egy térség gasztronómiai identitásának és turisztikai vonzerejének részévé.
14:00 Díjátadó
A Stílusos Vidéki Éttermiség Egyesület és a Toyota Sakura által alapított SAKURA-díj ünnepélyes átadója.
A Stílusos Vidéki Éttermiség Egyesülete a Nemzetgazdasági Minisztérium Üzleti Környezet Fejlesztési Program (ÜKFP) támogatásával valósítja meg a „Natura Észak-Kelet” című NGM_SZERZ/ 459/2025 szerződésszámú projektjét a Natura Észak-Kelet régió együttműködési rendszerének kiépítését, konferenciáit, rendezvényeit. 
Az esemény ingyenes, de regisztrációhoz kötött: https://forms.gle/G72XhfH4rM6RF9MA7
